Omnis homo quamdiu in salo presentis ævi agonizat, omni nisu summaque industria elaborare debet, quatinus ex reditibus suis æterna premia mercetur. Unde ego Evrardus, levita, enormitatem meorum reminiscens peccaminum, dono Deo et sanctis apostolis Petro et Paulo et ad locum Cluniacum, aliquid de rebus meis quæ sunt site in pago Maticensi, in villa Carniaco, in agro Salorniaco, hoc est curtilum unum indominicatum, cum terris, pratis, silvis, et quicquid ad ipsum curtilum aspicit, et quantum in ipsa villa habeo; faciantque post hunc diem quicquid facere voluerint. Et dono in alio loco, in comitatu Lugdunensi, in villa Soliniaco, duas colonias cum servis his nominibus: Wido et Aldoeno, cum uxoribus eorum et filiis, cum omnibus pertinenciis: hoc sunt campis, pratis, silvis, vineis. Et dono in ipso comitatu, in villa Curtis, mansum indominicatum, cum servo, nomine Ramerio, et quidquid ad ipsum mansum aspicit: hoc est terris, pratis, silvis, pascuis, aquis, aquarumque decursibus, quesitum et ad inquirendum; ea tamen racione, ut quamdiu vixero teneam et possideam, et post meum discessum, ad jam dictum locum perveniat; in vestitura vero omnibus annis, festivitate apostolorum principis, XII denarios in censu exolvat. Hanc autem donationem primitus facio pro anima mea et patris mei Adalardi, et matris meæ Flaviæ, et fratris mei Rocleni, et pro salute parentum meorum et omnium fidelium defunctorum, ut omnibus in commune proficiat. Obsecro autem et contestor ut de his rebus nullus homo habeat potestatem nec in beneficium dare aut scamium facere, sed omni tempore in almoniam fratrum permaneat. Si quis autem contra hanc donationem aliquam calumpniam inferre temptaverit, primitus iram Omnipotentis sanctorumque omnium offensam incurrat, et nisi resipuerit, cum diabolo in inferno trudatur; cogente vero judiciaria potestate, auri libras XII exolvat, et inantea firma et stabilis permaneat, stipulatione subnixa. Actum Cluniaco publice. S. Evrardi, qui fieri et firmare rogavit. S. Bernardi. S. Grimardi. S. Witgerii. S. Teodrici. S. Widoni. Data per manum Aldebaldi, regnante Hugone anno primo.